ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670018876 

ขอให้ตรวจสอบและแก้ไขปัญหา กรณีรุกล้ำพื้นที่สาธารณะของร้าน.... บริเวณ ถนนพัฒนาชนบท 4 แขวงคลองสองต้นนุ่น เขตลาดกระบัง กรุงเทพมหานคร จุดสังเกตบริเวณดังกล่าวจะอยู่ตรงข้ามกับหมู่บ้านเซนโทร และอยู่ติดกับร้านสะดวกซื้อเซเว่น อีเลฟเว่น เนื่องจากผู้ร้องแจ้งว่า ร้าน...เป็น ร้านขายของชำ และอาหารสด (ไม่ทราบชื่อและรูปพรรณสัณฐานเจ้าของร้าน) มีการต่อเติมร้านคร่อมคลองน้ำไหล (ไม่มีชื่อ) ซึ่งเป็นคลองเล็กๆ ให้น้ำไหลผ่านอยู่บริเวณด้านข้างของถนนพัฒนาชนบท 4 ซึ่งถนนมี 2 เลนจราจร ซึ่งไม่เหมาะสมเป็นอย่างมาก อีกทั้งผู้ร้องแจ้งว่าลูกค้าของทางร้านมีการจอดรถกีดขวางทางจราจร โดยมีการจอดรถบริเวณข้างถนน ทำให้รถที่สัญจรผ่านไป-มาต้องชะลอรถ หลบรถ และเกิดปัญหาการจราจรติดขัด นอกจากนี้ผู้ร้องแจ้งว่าทางหน่วยงานจะมีการเดินท่อน้ำประปาตามคลองน้ำไหลดังกล่าว ผู้ร้องมีความกังวลว่าจะเดินท่อน้ำประปาผ่านบริเวณดังกล่าวไปได้หรือไม่ อย่างไร รวมไปถึงปัจจุบันกำลังมีการซ่อมแซมถนน ทำถนนบริเวณดังกล่าว โดยรถแม็คโครจะต้องถมไหล่ทางประมาณ 1 เมตร (ระบุตามผู้ร้องแจ้ง) ซึ่งผู้ร้องมีความกังวลว่าร้านดังกล่าวจะดำเนินการอย่างไร จะขยับพื้นที่รุกล้ำ เพื่ออำนวยความสะดวกในการทำถนนหรือไม่ ประสบปัญหามาเป็นระยะเวลาประมาณ 14 ปีแล้ว ผู้ร้องประสงค์ให้หน่วยงานที่เกี่ยวข้องตรวจสอบและแก้ไขปัญหา กรณีรุกล้ำพื้นที่สาธารณะของร้านสบายมาร์ทดังกล่าว เพื่อบรรเทาความเดือดร้อนต่อไป  
(รายละเอียดเพิ่มเติมอยู่ในไทม์ไลน์)


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata